

Előterjesztés: Zalakaros Város Önkormányzata Képviselőtestülete 2024. június 27-i ülésére
Napirend címe: Bérleti szerződés módosítás Zalakaros, Hegyalja utca 45. szám alatti szolgálati lakás tárgyában

Készítette: Bányai Edit, igazgatási és hatósági ügyintéző
Tisztelt Képviselőtestület!

Előzmény: Zalakaros Város Önkormányzata és Melles István között 2019. július 24. napján kelt bérleti szerződés került megkötésre a Zalakaros, Hegyalja utca 45. szám alatti lakás bérletére a képviselő-testület 18/2019.(I.17.) számú határozata alapján. A lakásbérleti jogviszony 2019. augusztus 1. napjától határozott időre, 2024. július 31. napjáig került meghatározásra. 
Melles István 2024. június 4. napján kelt kérelmében kezdeményezte a 2019. augusztus 1. napján birtokba vett, 8749 Zalakaros, Hegyalja utca 45. szám alatti szolgálati lakás bérleti szerződésének meghosszabbítását. Kérelmében a bérleti szerződés meghosszabbításának időtartalmát nem jelölte meg.
Kérjük a tisztelet képviselő-testületet a kérelem elbírálására.
Határozati javaslat:

A Képviselőtestület
1. Megismerte Melles István kérelmét a Zalakaros, Hegyalja utca 45. szám alatti szolgálati lakás bérleti szerződésének hosszabbítása tárgyában. A lakásbérleti szerződést 2024. augusztus 1. napjától határozatlan időre – de kizárólag Bérlő Zalakarosi Rendőrőrsnél történő foglalkoztatásának időtartamáig – meghosszabbítja.
2. Felkéri a Zalakarosi Közös Önkormányzati Hivatalt a bérleti szerződés módosítás elkészítésére, egyúttal felhatalmazza a polgármestert annak aláírására.
3. A döntésről a kérelmezőt értesíteni kell.

Határidő:             azonnal 
Felelős:               Novák Ferenc polgármester 
Operatív felelős: Bányai Edit igazgatási és hatósági ügyintéző

Zalakaros 2024. június 17.	 	         
                       Novák Ferenc
                        polgármester     


  
